|  |  |
| --- | --- |
| **Cím** | Isten országa |
| **Az alkalom célja** | Ha a Jézus útmutatása szerint éled az életed, már most megtapasztalhatod Isten országát! Isten országának összefüggései szentírási példák alapján. |
| **Időterjedelem** | 70-80 perc |
| **Csoport jellege** | Kezdő, Haladó, |
| **Korosztály** | 10-20 év |
| **Létszám** | 5-20 fő |
| **Csoport jellemzői** |  |
| **Eszközök** | Mustármag elültetése tejfölös dobozba 7-10 nappal korábban. 1 kg liszt, 1db élesztő, Egy nagyobb tál (vájdling). Projektor, lap-top, aktív hangszóró, letöltött videó. |
| **Egyéb** |  |

*Gyülekező: Terem berendezés: lehetőleg mindenki nagyjából fél körbe vagy két fél körbe üljön. Középen egy asztal. (10p)*

Kezdő ima: (10p)

*Lehet gitárral kísérve közösen énekelni, ebben az esetben daloskönyvet vagy nyomtatott daloslapot kell előkészíteni, estleg kivetíteni. Lehet youtube-ról lejátszani, ebben az estben érdemes előre letölteni és hangosításról sem szabad megfeledkezni.*

Gitáros ének: Terád vár egy szép ország, Sárga könyv 162. ének

<https://www.youtube.com/watch?v=u1DkpqYT9f8>

Szentírási rész felolvasása Isten országáról:

0Amikor a farizeusok megkérdezték tőle, hogy mikor jön el az Isten országa, ezt válaszolta nekik: »Az Isten országa nem jön el szembetűnő módon. 21Nem fogják azt mondani: ‘íme itt van,’ vagy ‘amott’. Mert az Isten országa köztetek van. Lk 17, 20-21

Miatyánk……

Érdeklődés felkeltése: (5p)

*A vezető beszélgetést kezdeményez az jelenlévőkkel.*

* Hol van az Isten országa? (legtöbb esetben a gyerekek a mennyországról kezdenek beszélni)
* - Milyen az Isten országa? Jó hely? Jó ott lenni? Akarsz most ott lenni? (bizonytalanság, mert bár szeretnének a mennyországba jutni, még nem akarnak meghalni)

Téma feldolgozás: ( 20p)

*Szentírási rész újbóli felolvasása. Hangsúlyozva: „Isten országa köztetek van” Jézus nem csak a mennyországról beszélt. Isten országa nem egyenlő a mennyországgal.*

* Mi van a kezemben? (Egy pici mustármagot szorítok két újam közé. Megmutatom. Majd mindenkinek kiosztok egy szemet.)
* Vigyázz rá!!!!
* Jézus mondott még valamit az Isten országáról: Lk 13, 18-19. Mustármag példabeszéd.

*Megmutatom a már kihajtott mustár palántámat!*

* Egy nagyon pici jóság, szeretet nagyra tud nőni, valami nagyon szépet tud létrehozni.

Jézus mondott egy hasonlatot az Isten országáról: Kovász Lk 13,20-21

* Kérek két önként jelentkezőt!

*Összegyúrjuk a tésztát! (Az élesztőt előtte kb. 15 perccel egy pohár langyos vízben fel kell futtatni) Ha kész megmutatjuk a többieknek és félre tesszük meleg helyre.*

Kapcsolat az élettel (10p):

* Egy pici jóság elég, hogy a környezetem megváltozzon. Ahogy a kevés kovász megkeleszti a sok lisztet, úgy egy kedves mosoly, egy „köszönöm”, egy kis udvariasság, egy bocsánatkérés.
* Kezd el gyakorolni! Isten országa ott van, ahol szeretetben tudunk élni. Már itt a földi életünkben belekóstolhatunk, hogy mi vár ránk a mennyországban.

Videó: A jót add tovább!

https://www.youtube.com/watch?v=nwAYpLVyeFU

Kiscsoport: (20 perc)

* Mi jutott eszedbe a videóról?
* Tapasztal-e már hasonlót?
* Milyen érzés, amikor segít rajtad valaki? Milyennek érzed magad ilyenkor? Kiszolgáltatottnak? Elesettnek? Védtelennek? vagy Természetes élethelyzet?
* Milyért nehéz segítséget kérni valakitől?
* Mennyire érzed fontosnak, hogy észre vedd azokat a helyzeteket, amikor segíthetsz valakin?
* Milyen érzést kelt benned, ha valaki segíteni tudsz?

Záró ima (10p):

*Megnézzük közösen a megkelesztett tésztát. Ezt akár meg is lehet sütni az alkalom végén. Pl. kenyérlángos, vagy pizza is készülhet belőle, viszont ebben az esetben érdemes odafigyelni az egyéb hozzávalókra: só, olaj, valamint az arányokra. Kb. 1kgy liszt/0,5 l víz, igazodva a tészta állagához. Akkor jó, ha el vállik a kéztől.*

* Ki hogyan tapasztalta meg a szeretetet az elmúlt időszakban?

„Jó éjszakát!” :

*Záró gondalat, amivel befejezzük az alkalmat.*

Folytasd! Tégy jót! Élj szeretetben! Minden napra legyen terved! Pl: ma mindenkinek kedvesen köszönök, vagy mindent megköszönök, stb.

*Itt lehet jócselekedet imakockát használni korosztálynak megfelelően.*

Ének: Terád vár……

Üdvözlégy…..

Kézfogás. Elköszönés..